Vizaĝoj

Vizaĝoj estas 60-paĝa novelaro verkita de Ivo Andrić kaj publikigita en Sarajevo en la jaro 1981 fare de Esperanto-Ligo de Bosnio kaj Hercegovino. La verko en la serbokroata lingvo estas tradukita de Roger Imbert.

Temas pri ok mallongaj rakontoj aŭ noveletoj.

 Enhavo 
La unua, Vizaĝoj, kiu nomigas la kolekton, pritraktas kiel diversaj vizaĝoj restis en la memoro de la rakontanto kaj kiel emocie tiuj scenoj restis. Byron en Sintra rakontas scenon kiam la fama brita verkisto Lord Byron trafis knabinon en soleca etoso en Sintra, Portugalio. Detruoj pritraktas teruron dum bombardado dum mondmilito. Vortoj kontrastigas du historiojn: unu pri renkonto kun malnova amiko ĉarlatana dum trajna veturado, kies lavango de vortoj absolute ne helpas komunikadon, dum en la alia kazo maljunulino kiu ĵus perdis sian edzon konfesas ke la geedzoj apenaŭ parolis vortojn dum la komuna vivo, sed kiam la edzo estis mortanta, li petegis vortojn  . Tiukaze vorto estus preskaŭ sinonimo de paroli.

La kvina, Sur la stadiono, temas pri solulo kiu sentas sin komforte en la anonimeco de plenplena stadiono kie okazas sporta evento; tiam li aŭdas virinon diri "morgaŭ" kaj tio venigas al li memorojn. La sesa, Striko en la teksaĵo de tapiŝoj rakontas pri unua striko en Sarajevo; laboristinoj estis arestitaj kaj dum restado en prizono ili kantas, kio kaŭzas maltrankviligon de policestro kaj solidarecon el konatuloj. La sepa, Somerumado en la sudo, nome la plej longa, temas pri paro kiu ferias en marborda loko; la natura etoso iel allogas kaj la edzo malaperas. La oka kaj lasta, Pontoj, estas meditado pri la bildo kaj signifo de tiaj konstruaĵoj.

 Citaĵo 

 Fonto 
 Ivo Andric, Vizaĝoj, Esperanto-Ligo de Bosnio kaj Hercegovino, Sarajevo, Jugoslavio, 1981. 60 p.

 Eksteraj ligiloj 

 Katalogo de Esperantomuzeo kaj Kolekto por Planlingvoj
 Katalogo de Heredaĵbiblioteko Hendrik Conscience
 Katalogo de Kataluna Esperanto-Asocio

Kategorio:Verkoj el la esperantigita serblingva literaturo
Kategorio:Verkoj el la esperantigita kroatlingva literaturo
Kategorio:Esperanto-novelaroj
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Kataluna Esperanto-Asocio